מה היתרונות של היוגה לילדים ?
בשיעורים אנו מותחים את השרירים ומחזיקים אותם. מתרגלים נשימות כדי להרגיע את הגוף והמחשבה, ומפתחים קואורדינציה בין אברי הגוף השונים. הפעילות היוגית אינה תחרותית והיא מלמדת להגיע להישגים אישיים משמעותיים בצורה מתונה ולא על חשבון אחרים.
מאיזה גיל ניתן לתרגל יוגה ?
כבר בגיל צעיר ניתן לתרגל יוגה כדי לפתח את הכושר הגופני וגמישות הגוף, וכדרך להשגת רגיעה וקשב. יוגה תינוקות היא מסגרת אשר ההורים עדין מזיזים את התינוק ומכניסים אותו לתנוחות. ככל שהתינוק גדל ומפתח עצמאות תנועתית הוא מבצע יותר את התנוחות לבד וההורים רק מלווים אותו. החל מגיל שנה וחצי בערך הפעוט יכול לבצע את מירב התנוחות הרלוונטיות בעצמו. תרגילי הקשה והנשימה הם מעולם המשחקים, נשיפה על שבשבת לדוגמה.
כיצד נראה שיעור יוגה ילדים ?
שלושה אבני היסוד בשיעור הם: תרגול את תנוחות היוגה (האסנות), הרפיה ותרגילי קשב וריכוז. אנו מתחילים שיעור כאשר כל ילד יושב על מזרן יוגה שלו. בקבוצה אנו נתיישב במעגל כדי שכולם יהיו שותפים לפעילות ונוכל לראות אחד את השני. השיעורים מתחילים בהרפיה, כלומר שכיבה על המזרן בליווי מוזיקה וחפצים שעוזרים להתרכז במנוחה. במהלך השיעור אנחו מתרגלים על המזרן את התנוחות השונות, לרוב בליווי סיפורים המובילים אותנו מתנוחה לתנוחה ויוצרים רצף בין התנוחות ועניין אצל הילדים. בזמן המשחק שהוא חלק מרכזי בתרגול התנוחות באופן עמאי אנו משתמשים בכל החלל של החדר בו אנו עובדים. השיעורים מלווים בשירי יוגה, קערות טיבטיות ואביזרים כגון פונפונים, חישוקים ועוד. בסופו של השיעור יש פרק נוסף להרפיה ומנוחה.
מה ההבדל בין יוגה ילדים ליוגה לילדים עם צרכים מיוחדים ?
יוגה לילדים עם צרכים מיוחדים היא התמחות והתאמה של יוגה לילדים. במהות אין כל הבדל, יש רצף של תרגילים (תנוחות היוגה) תרגילי נשימה והרפיה. הדגש הוא שלילדים עם צריכים מיוחדים צריך לעיתים לעשות צעדים קטנים יותר בהתקדמות, חזרתיות כדי לבסס את התרגול ופחות גירויים כדי לאפשר חיבור יותר עמוק לתרגול.